|  |  |
| --- | --- |
| CILJNE SKUPINE | Primerno za vse vrste ciljnih skupin. Primerno za učence najstnike. |
| **NASLOV** | **PRAVILA IN IGRE IMPROVIZACIJE** |
| TRAJANJE | 1 h 30 min za posamezno srečanje. Na koncu šolskega semestra lahko improvizacijska skupina ustvari majhno, delno improvizirano predstavo za šolo. Delno improvizirano lahko pomeni, da vsak član izbere določeno vrsto lika in gradi na njegovih lastnostih med celotno gledališko delavnico. |
| UČNI CILJI | Prav tako je izjemnega pomena tudi izboljšana empatija in razumevanje drugih ter razširjene perspektive in povečana samozavest ter zaupanje znotraj skupine, saj je imel vsak posameznik priložnost za samo-izražanje brez tveganja, da bi ga zasmehovali ali da bi izpadel slabo ali neprimerno zaradi obsojanja ali predsodkov.  Znotraj konteksta CULPEER te vaje lahko uporabite za pridobivanje sledečih ključih kompetenc:  *Komuniciranje v maternem jeziku*: iskanje in branje besedil o gledališču bo razširilo aktivni besedni zaklad in implementacija improvizacijskih iger bo spodbudila verbalno sposobnost izražanja misli, čustev, dejstev in mnenj.  *Komuniciranje v tujem jeziku*: branje besedil in gledanje video posnetkov v npr. angleščini in nato vadenje improvizacije v tujem jeziku, bi izboljšalo parafraziranje, interpretiranje ali prevajalske veščine, obenem pa tudi medkulturno razumevanje.  *Digitalna kompetenca*: samozavestna in kritična uporaba informacij in komunikacijskih tehnologij v povezavi s potrebo po pridobivanju in izmenjavi različnih digitalnih podatkov o improvizacijskem gledališču.  *Naučiti se učiti*: prispevek k sposobnosti organizacije posameznikovega učenja, vključno z učinkovitim upravljanjem s časom in informacijami, tako individualno kot tudi znotraj improvizacijske skupine. Izboljšana motivacija in zaupanje v svoje sposobnosti učenja novih stvari in uporaba tega znanja v praksi.  *Socialne in civilne kompetence*: vsakič, ko je obravnavana tema povezana s socialnimi in političnimi koncepti in strukturami ter s predanostjo aktivni in demokratični udeležbi, je gledališče lahko še posebej učinkovito pri grajenju in aktiviranju teh vrst kompetenc, še posebej v domeni izboljšanja posameznikovih medosebnih in medkulturnih kompetenc, kar opremi posameznika, da na učinkovit in konstruktiven način sodeluje v socialnem in poklicnem življenju, obenem pa zna tudi rešiti konflikte, kjer je to potrebno. Improvizacija je večinoma humorna, zaradi česar je še posebej uporabna pri nevtralizaciji negativnih vedenj. Ljudem pomaga povečati njihovo ozaveščenost o njihovih notranjih čustvih in jim pomaga njihovo edinstvenost deliti v varnem okolju. Improvizacija je namenjena sproščanju ljudi in temu, da se dobro počutijo v svoji skupnosti, da delajo skupaj, saj pri improvizaciji ni napačnih dejanj ali odločitev.  *Občutek iniciative in podjetništva*: temelji gledališča so etične vrednote in odklepanje sposobnosti, da ideje pretvorimo v dejanja in izkoristimo priložnosti. Pomanjkanje iniciative in podjetništva se včasih pojavi zaradi nizke samozavesti, kar lahko improvizacija z lahkoto nevtralizira – biti sprejet in vključen v skupino, vedoč, da je cilj drugih ta, da se ti počutiš in si videti bolje, to zviša samozavest; ustvari tudi priložnost, da predstaviš samega sebe in da si slišan; dosežki celotne skupine zagotovo povečajo samozavest njenih članov.  *Kulturna zavest in izražanje*: če bomo sledili pravilom improvizacije, bodo udeleženci razvili sposobnosti, da cenijo kreativno vrednost idej, izkušenj in čustev, prav tako pa tudi praktično plat kulture. Gledališče povečuje empatijo ter občutek zaupanja in samozavesti znotraj skupine in to podpira odpiranje sebe za druge, saj se pri teh vajah udeleženci znebijo svojega ega: nekaj ni več »moja ideja« in »tvoja ideja«, ampak postane »prva ideja, druga ideja, tretja ideja itd.« in ljudje začnejo razmišljati ne le o »moral bi«, ampak tudi o »lahko bi«, kar neizmerno poveča produktivnost. |
| PRIPOMOČKI | Za te aktivnosti potrebujete zgolj hodnik/sobo, v kateri se lahko udeleženci namestijo in zagotavlja udobje ter dovolj prostora za vsakega izmed njih. Mladostniki, ki bodo izbrani za vodenje teh delavnic, morajo biti za to usposobljeni, če se le da s strani profesionalnih igralcev/improvizatorjev, seznanjeni naj bodo tudi z vsem čtivom in video materialom s pomočjo katerih se bodo lahko pripravili na postopek medvrstniškega učenja. Za to pripravo je potrebnih nekaj tednov. Skupne aktivnosti skupine lahko sledijo tem pripravam in se nato izvajajo tedensko. |
| PRIPRAVA | Posredniki, če niso izkušeni v umetnosti gledališča, bi morali začeti z branjem npr. »Improvisation for the theatre« (Improvizacija za gledališče), avtorice Viole Spolin ali opraviti tečaj improvizacije, da se pripravijo. Prav tako bi bilo uporabno, da si ogledajo video posnetke in preberejo gradivo, ki je navedeno v virih spodaj.  Improvizacija zahteva fleksibilno miselnost, za katero je potreben čas in veliko vaje. Najboljši scenarij za začetek teh vrst aktivnosti bi vključeval profesionalne improvizacijske igralce. |
| IZVEDBA | Vaje, ki so vključene v ta opis, so primerne za vse starosti, skupine pa naj/lahko vključujejo učence pri skupnih aktivnostih.  Optimalna velikost skupine je 12 do 15 članov na eno srečanje.  Določite enega ali dva učenca, ki ju zanima gledališče in jima podajte informacije o možnostih improvizacijskega gledališča ter igrah, ki jih lahko igrajo s skupino, ki jo bodo oblikovali.  Dajte jim povezave do spletnih strani in nadaljnje bralno gradivo – poglejte na konec tega dokumenta.  Improvizacija je igranje (v gledališču ali življenju na splošno) brez predpriprave. Je odziv na specifične situacije v okolju in notranja čustva sodelujočih.  Pravila, ki jim sledijo improvizatorji in so univerzalno sprejeta v vsakodnevni komunikaciji, so sledeča:  (1) Bodite povezani drug z drugim. Potrebujemo vezi in razumevanje, da smo lahko uspešni člani družbe. Na podoben način mora biti povezana tudi improvizacijska skupina, vsi člani morajo biti na isti valovni dolžini ves čas.  (2) Poslušajte drug drugega! To pomeni, da se ne osredotočate na svoj lasten odziv in tako slišite le 50 % tega, kar vam nekdo govori, ampak se osredotočate na sporočilo, ki prihaja do vas, četudi to pomeni, da boste za odgovor potrebovali več časa. (**IGRA** – organizirajte dialog, kjer mora vsak naslednji govorec začeti svoje besedilo s črko, ki je bila zadnja v besedi, ki jo je izgovoril govorec pred njim) Poslušanje je pripravljenost in volja do spremembe! Če so naši možgani o neki stvari že oblikovali mnenje, potem ne poslušamo zares. Le čakamo sogovornika, da pove, kar ima za povedati.  (3) Uporabljajte »Ja, in … «!  **IGRA** – Organizirajte prizor ali skupinsko razpravo, kjer mora vsak naslednji govorec reči »ja« in nato nadaljevati z nečim, kar dodajo sami.  **PRIMER**:  A. Zjutraj mi budilka ni zvonila in zelo sem zamudil v službo.  B: Ja, in verjetno je bil tvoj šef res jezen nate.  A: Ja, in dodelil mi je polno dodatnega dela in od mene želi, da pridem delati v soboto.  B: Ja, in tvoja žena bo sedaj verjetno jezna nate, saj je ne boš mogel peljati na tisto matinejo, ki sta jo načrtovala.  A: Ja, in pričakujem, da z mano ne bo govorila cel teden, imava pa mnogo stvari, ki jih morava pripraviti za obisk moje mame konec meseca ….  In tako naprej.  Reči »ne« je prepovedano v improvizacijskem gledališču, saj NE zaustavi progres in ubije idejo. Četudi nečesa ne želimo narediti ali če česa ne odobravamo, moramo najti način, da rečemo »da« osebi in »ne« ideji/predlogu. »Zelo rad bi s tabo preživel vikend, ampak sem utrujen/a in poškodovan/a od moje zadnje vožnje s kolesom … poskusiva najti kakšno manj naporno aktivnost, ki bi jo lahko delala skupaj«. Zgolj DA tudi ni zadosti. Potrebujemo tudi IN, saj gre za prispevek, ki ustvari nekaj večjega in drugačnega od tistega, kar bi ustvaril vsak od nas sam.  (4) Bodite prisotni v ustreznem prostoru in času s telesom in dušo.  (5) Ne osredotočajte se zgolj nase, da boste vi izgledali dobro, vendar se osredotočite na to, da bodo ostali videti dobro.  (6) Bodite fleksibilni, da boste lahko reagirali na nepričakovane spremembe in dogodke, ki niso v skladu z določenimi predhodnimi fiksacijami, ki smo jih morda razvili o tem, kako bi se stvari morale razviti ali odviti.  **IGRA** – Razdelite se v pare in ustvarite prizor. Igralec A sprejme odločitev o nečem in začne prizor. Igralec B, ki nima nikakršne ideje o tem, kaj je razmišljal A, se mora odzvati na improvizacijo, ne da bi prekinil logiko tega, kar je začel graditi igralec A. Po koncu aktivnosti naj učenci razpravljajo o svojih idejah.  **GAME** – Razdelite se v pare, ki strmijo drug v drugega 20 sekund. Nato se vsak par obrne s hrbtoma drug proti drugemu in vsak udeleženec naredi 3 velike spremembe pri svojem videzu – si spne lase ali si jih razpusti, zaviha rokave, sezuje čevelj, karkoli … Nato se par ponovno pogleda in opaziti mora vse tri spremembe, ki jih je naredil nasprotni igralec. To je odlična igra za to, da se soigralec dobro počuti – zato, ker si opazil vse na njih in si lahko zabeležil vse spremembe, ki so jih naredili.  **Viri:**  Bralno gradivo in velikanska zbirka improvizacijskih iger – <http://improvencyclopedia.org/>  **Video posnetki o improvizacijskem gledališču**  <https://www.youtube.com/watch?v=d3TsyT_EDBc> – “The art of improvisation | Rapid Fire Theatre | TEDxEdmonton.” Ta pogovor se je odvil na lokalnem TEDx dogodku, ki je produciran neodvisno od konferenc TED. Ta predstava je bila popolnoma nepripravljena in odigrana pred očmi publike. Z akustično glasbeno spremljavo in slikanjem na odru, improvizatorji predstavijo zgodbo o ljubezni, izgubi in majonezi.  <https://www.youtube.com/watch?v=SDSP8wYlMzY> – “Ten Ways to Practice Improvisation Acting Skills : Theater Lessons”  <https://www.youtube.com/watch?v=MUO-pWJ0riQ> – “TEDxVictoria - Dave Morris: The Way of Improvisation.“ Improvizator in pripovedovalec Dave Morris vas bo v filmčku »The Way of Improvisation« naučil 7 korakov improviziranja in kako se le-ti nanašajo na življenje. Video je bil posnet na TEDxVictoria 19. novembra 2011.  <http://www.dohafilminstitute.com/videos/acting-workshop-with-kevin-spacey-improvisation> – Improvizacijska delavnica, ki jo vodi Kevin Spacey.  <https://vimeo.com/tag:improvisation> – Video posnetki o improvizaciji.  <https://www.youtube.com/watch?v=054BUa3Z0os> – Kako vaditi improvizacijo z igro »Bucket« (Vedro). Naučite se, kako igrati improvizacijske igre in kako vaditi igralske veščine v tem brezplačnem video posnetku o gledališču in nastopanju. Strokovnjak: Matthew Milo. Poglejte si tudi druge video posnetke istega strokovnjaka za improvizacijsko gledališče.  <https://www.youtube.com/watch?v=LyxHujdRIpk> - Jennifer Hunter, univerzitetna delavka na Univerzi Lake Superior State raziskuje, kako lahko uporabljamo improvizacijsko komedijo vsak dan z namenom, da dosežemo večji smisel samih sebe. Objavljeno 30. marca 2015. |
| VLOGA UČITELJA | Učitelj je redko tudi mojster improvizacije. On ali ona bi zatorej moral najti in vključiti profesionalne igralce, ki bi nato lahko delali s skupino vodilnih učencev, ki bi po tem usposabljanju lahko pripravili druge in oblikovali improvizacijsko skupino. |
| MOŽNA TVEGANJA & KAKO SE Z NJIMI SPOPRIJETI | **Zavrnitev sodelovanja.** Če skupina ni dovolj povezana, uporabite vaje za krepitev odnosov znotraj ekipe in vaje za prebijanje ledu, preden začnete z improvizacijskimi aktivnostmi.  **Težave pri združevanju posameznikovih idej z idejami ostalih udeležencev.** Udeležencem pokažite video posnetke improvizacije v delavnicah. Pokažite kako to naredijo drugi in jasno povejte, da je pri improvizaciji narobe le to, da rečete »ne«. |
| ORODJE POVRATNE INFORMACIJE | Vprašanja zastavite vedno po končani aktivnosti, npr.:   * Kako si se počutil/a med aktivnostjo – poskusi opisati z le nekaj besedami? * Kaj ti je bilo najbolj všeč? * Ti pri aktivnosti kaj ni bilo všeč? * Kaj bi spremenil/a, če bi lahko? |